Vil du være med i IMDis ungdomspanel for integrering 2025?

Ønsker du bidra til endring ved å påvirke regjeringens mangfolds- og integreringspolitikk? Er du mellom 15 og 25 år?

Da oppfordrer vi deg til å fylle ut søknaden nedenfor innen **22.september.**

**For å skrive inn i dokumentet – trykk på knappen øverst til høyre der det står “Rediger en kopi”. Deretter kan du skrive inn og lagre dokumentet før du sender den på epost.**

Søknad om deltagelse i IMDis ungdomspanel 2023-2024

Søknaden skal merkes “Søknad til IMDis ungdomspanel” og sendes til post@imdi.no.
I søknaden skal det legges ved et anbefalingsbrev eller referanse fra lærer, rektor, kontaktperson fra frivillig organisasjon, fritidsklubb, ungdomsråd eller lignende.

|  |  |
| --- | --- |
| Navn: |  |
| Alder: |  |
| Skole/utdanning/arbeid: |  |
| Bosted: |  |
| E-post: |  |
| Mobil: |  |
| Fortell kort om deg selv og hvorfor du søker: |  |
| Har du en sak du er spesielt interessert i/brenner for? Hvorfor tenker du den er relevant for ungdomspanelet? |  |
| Er du engasjert i en frivillig organisasjon/interesseorganisasjon, en ungdomsklubb, ungdomsråd eller elevråd? Hvordan engasjerer du deg der? |  |

**Vi leter etter deg som er:**

* Engasjert i temaer som barn og unges rettigheter, mangfold, integrering, inkludering av innvandrere og flyktninger, forebygging av utenforskap, rasisme og/eller negativ sosial kontroll.
* Interessert i å skrive og lese, og delta i diskusjoner om integreringsrelaterte tema.
* Liker å jobbe sammen med andre.
* Det er en fordel om du har noe erfaring fra frivillige organisasjoner, fritidsklubb, ungdomsråd, elevråd eller liknende.

**IMDi** planlegger å være ferdig med rekrutteringsprosessen innen 15.11.2024. Aktuelle kandidater vil bli invitert til en intervjusamtale på Teams.

**Hva er IMDis ungdomspanel?**

November 2022 etablerte Integrerings- og mangfoldsdirektoratet (IMDi) sitt første ungdomspanel som velges for ett år av gangen. Les mer om årets panel her: [IMDis ungdomspanel | IMDi](https://www.imdi.no/om-imdi/imdis-ungdomspanel/)

Ungdomspanelet er mangfoldig, og inkluderer deltagere med ulikt kjønn, etnisitet, funksjonsvariasjon, kjønnsuttrykk, seksuell orientering, religiøs og sosial bakgrunn og bosted.

Deltagere i ungdomspanelet diskuterer og gir innspill til ulike tema relatert til integrering, og medvirker i utviklingen av mangfolds- og integreringspolitikken.

**Ungdomspanelet skal bestå av 13 ungdommer**, og koordineres av IMDi.

Ungdomspanelet har 3-4 fysiske møter i året og noen kortere møter på Teams. Møtene foregår på tidspunkter som passer for deltakerne, slik at fravær fra utdanning og arbeid unngås. IMDi forventer at deltagerne stiller forberedt til møtene og har lest gjennom tilsendte dokumenter i forkant. Det kan også være noe arbeid i etterkant av møtene.

**Deltagere i ungdomspanelet honoreres** etter statens satser[[1]](#footnote-2), og reise og opphold vil bli dekket.

Ta kontakt med Christine Rackwitz på epost: chra@imdi.no eller telefon 98808640 ved spørsmål.

Med vennlig hilsen

Integrerings- og mangfoldsdirektoratet (IMDi)

1. Statens personalhåndbok 2022 - 10.14.2 Godtgjøring til leder, medlemmer og sekretærer i statlige utvalg - Lovdata [↑](#footnote-ref-2)